PIEGĀDES LĪGUMS Nr.BNP/2025/4.1/630/LI
[bookmark: _Hlk152337855][bookmark: _Hlk111541977][bookmark: _Hlk123734095][bookmark: _Hlk194787620]Par malkas piegādi Balvu novada pašvaldības iestādēm 2025./2026.g. apkures sezonā – iepirkuma priekšmeta 19.daļa “Malkas piegāde Rugāju vidusskolai”

	Balvos
	Datums skatāms laika zīmogā



Balvu novada pašvaldība, Reģ.Nr.90009115622, adrese Bērzpils ielā 1A, Balvos, Balvu nov., LV-4501, tās izpilddirektores Dainas Tutiņas personā, kura rīkojas, pamatojoties uz Pašvaldību likumu un Balvu novada domes 23.05.2024. saistošajiem noteikumiem Nr.10/2024 “Balvu novada pašvaldības nolikums” (turpmāk – Pasūtītājs), no vienas puses,

[bookmark: _Hlk198279482][bookmark: _Hlk136518330]Rugāju vidusskola, Reģ.Nr.40900021122, adrese Kurmenes iela 87, Rugāji, Rugāju pag., Balvu nov., LV-4570, tās direktores Ivetas Arelkevičas personā, kura rīkojas pamatojoties uz Balvu novada domes 01.07.2021. saistošajiem noteikumiem Nr.1/2021 “Balvu novada pašvaldības nolikums” un Rugāju vidusskolas nolikumu (turpmāk – Iestāde), no otras puses, un

[bookmark: _Hlk198278034][bookmark: _Hlk181609464]SIA “Holzwerke Lubāna”, Reģ.Nr.40003230494, adrese Parka iela 1, Lubāna, Madonas nov., LV-4830, tās valdes priekšsēdētāja Andreja Stangas personā, kurš darbojas uz statūtu pamata (turpmāk – Piegādātājs), no trešās puses,

visi kopā un katrs atsevišķi (turpmāk – Līdzēji), pamatojoties uz atklāta konkursa “Malkas piegāde Balvu novada pašvaldības iestādēm 2025./2026.g. apkures sezonā” (ID.Nr.BNP 2025/1 AK), rezultātiem un SIA „Holzwerke Lubāna” iesniegto piedāvājumu, noslēdz šādu piegādes līgumu (turpmāk – Līgums):

1. Līguma priekšmets

1.1. Pasūtītājs un Iestāde uzdod, un Piegādātājs apņemas, veikt malkas piegādi Rugāju vidusskolai, atbilstoši Pasūtītāja Tehniskajai specifikācijai (skat. 1.pielikumu) un Piegādātāja Pieteikumam dalībai atklātā konkursā (skat. 2.pielikumu).

1.2. Piegādājamais malkas daudzums – 600 m3.

1.3. Malkas piegādes vieta – Kurmenes iela 87, Rugāji, Rugāju pag., Balvu nov.

2. Līguma summa un samaksas kārtība

2.1. [bookmark: _Hlk194792050][bookmark: _Hlk194791084][bookmark: _Hlk198278087][bookmark: _Hlk194787641]Līguma kopējā summa sastāda 24 600,00 EUR (divdesmit četri tūkstoši seši simti eiro, 0 centi) bez Pievienotās vērtības nodokļa (turpmāk – PVN). PVN samaksa tiek veikta, atbilstoši Pievienotās vērtības nodokļa likuma 141.pantam.

2.2. 1 (viena) m3 malkas piegādes izmaksas sastāda 41,00 EUR (četrdesmit viens eiro, 0 centi) bez PVN.

[bookmark: _Hlk187316439]2.2.1 Piegādātājs sagatavo strukturētu elektronisko rēķinu un nosūta uz Iestādes oficiālo e-adresi.

2.3. Samaksas kārtība:
2.3.1. [bookmark: _Hlk187225084]apmaksa tiek veikta, atbilstoši piegādātās malkas apjomam, 30 (trīsdesmit) dienu laikā pēc strukturēta elektroniskā rēķina saņemšanas;
2.3.2. [bookmark: _Hlk187225169]pēdējās piegādes samaksa tiek veikta 30 (trīsdesmit) dienu laikā pēc līgumsaistību pilnīgas izpildes, nodošanas-pieņemšanas akta (skat. 3.pielikumu, ko Līdzēji pielāgo pēc nepieciešamības) parakstīšanas un strukturēta elektroniskā rēķina saņemšanas, pirms tam, ievērojot Līguma 7.1.punktā noteikto kārtību.

2.4. Līguma darbības laikā, apmaksas kārtība nevar tikt mainīta.

2.5. Piedāvājuma cenā ir iekļauti visi ar Līguma izpildi saistītie izdevumi, t.sk., visi nodokļi, nodevas, administratīvās izmaksas, transporta izdevumi, malkas un tās piegādes iespējamie sadārdzinājumi u.c. cenu izmaiņas, kā arī tādas izmaksas, kas nav minētas, bet bez kurām nebūtu iespējama kvalitatīva Līguma izpilde.

3. Līguma izpildes termiņš

3.1. Līguma izpildes termiņš – līdz 31.10.2025. Piegādes veicot pakāpeniski pēc Iestādes pieprasījuma. 

4. [bookmark: _Toc244397627]Pasūtītāja saistības

4.1. Pasūtītājs ir tiesīgs:
4.1.1. kontrolēt un pārbaudīt Līguma izpildes atbilstību Līgumam un/ vai attiecīgo normatīvo aktu prasībām;
4.1.2. pieprasīt no Piegādātāj kontroles veikšanai nepieciešamo informāciju;
4.1.3. vienpusēji apturēt Līguma izpildi, ja Piegādātājs pārkāpj Līguma vai attiecīgo normatīvo aktu prasības;
4.1.4. nepieņemt Līguma izpildi, ja tā neatbilst Pasūtītāja vai normatīvo aktu noteiktajām prasībām, prasot Līguma atbilstošu izpildi;
4.1.5. ja Piegādātājs neveic Līguma 6.3.1.punktā noteiktā līgumsoda samaksu Līgumā noteiktajā termiņā, Pasūtītājs ir tiesīgs līgumsodu ieturēt no Līguma summas, veicot gala samaksu, par to rakstveidā paziņojot Piegādātājam 5 (piecu) dienu laikā, skaitot no ieturējuma veikšanas dienas;
4.1.6. citas tiesības, kas izriet no Līguma vai attiecīgajiem normatīvajiem aktiem.

4.2. Pasūtītāja pienākumi:
4.2.1. norēķināties ar Piegādātāju, atbilstoši Līguma nosacījumiem par kvalitatīvas Preces piegādi;
4.2.2. sniegt Līguma izpildei nepieciešamo, Pasūtītāja rīcībā esošo, informāciju un dokumentus (ja attiecināms), kvalitatīvai Līguma izpildei;
4.2.3. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
4.2.4. citi pienākumi, kas izriet no Līguma vai attiecīgajiem normatīvajiem aktiem.

4.3. [bookmark: _Hlk83130507]Pasūtītājs atbild par:
4.3.1. [bookmark: _Hlk187225248]savlaicīgas samaksas veikšanu, ja piegādātā malka atbilst Līguma prasībām – par Līguma 2.3.punktā noteikto samaksas termiņa kavējumu (izņemot Līguma 4.1.5.punktā noteikto gadījumu), Piegādātājs aprēķina līgumsodu – 0,1 (nulle veseli viena desmitdaļa) % apmērā no pamatparāda (bez PVN), t.i., no maksājuma daļas, kas nav samaksāta Līgumā noteiktajā laikā un apmērā par katru nokavēto darba dienu, bet kopumā ne vairāk kā 10 (desmit) % no pamatparāda (bez PVN); līgumsodu Pasūtītājs samaksā 30 (trīsdesmit) kalendāro dienu laikā pēc Piegādātājs rakstiska pieprasījuma un strukturēta elektroniska rēķina iesniegšanas vai nosūta motivētu atteikumu; šajā gadījumā, Piegādātājs, 5 (piecu) darba dienu laikā pēc atteikuma saņemšanas, izskata Pasūtītāja argumentus un paziņo par līgumsoda atsaukšanu/ apmēra izmaiņām vai atkārtoti – par līgumsoda piemērošanu;
4.3.2. piegādes veikšanai nepieciešamās informācijas un dokumentu savlaicīgu nodošanu Piegādātājam.

5. Iestādes saistības

5.1. Iestādes tiesības:
5.1.1. malku iegādāties pakāpeniski, nosakot piegādājamo malkas daudzumu, atkarībā no faktiskās nepieciešamības;
5.1.2. ja piegādātā malka neatbilst Līguma vai normatīvo aktu prasībām, Iestāde ir tiesīga malku nepieņemt, prasot atbilstošas malkas piegādi;
5.1.3. pieprasīt Piegādātājam visu nepieciešamo informāciju par piegādāto malku un tās piegādes gaitu;
5.1.4. vienpusēji apturēt Līguma izpildi, ja Piegādātājs pārkāpj Līguma vai attiecīgo normatīvo aktu prasības;
5.1.5. norīkot savu pārstāvi Līguma izpildes atbilstības kontrolei;
5.1.6. citas tiesības, kas izriet no Līguma vai attiecīgajiem normatīvajiem aktiem.

5.2. Iestādes pienākumi:
5.2.1. savlaicīgi pieteikt malkas piegādi, nosakot konkrētus piegādes apjomus;
5.2.2. kontrolēt Līguma izpildes atbilstību Līguma un attiecīgo normatīvo aktu prasībām, t.sk., termiņa izpildi;
5.2.3. pārbaudīt malkas kvalitāti, atbilstību un piegādes daudzumu;
5.2.4. nekavējoties informēt Pasūtītāju par Līguma pārkāpumiem/ saistību neizpildi;
5.2.5. nepieņemt neatbilstošu malku, prasot atbilstošas malkas piegādi;
5.2.6. atturēties no darbībām, kas var traucēt Līguma izpildi, ja vien tas nav saistīts ar normatīvo aktu pārkāpumiem;
5.2.7. citi pienākumi, kas izriet no Līguma vai attiecīgajiem normatīvajiem aktiem.

5.3. Iestādes atbildība:
5.3.1. Līguma izpildes atbilstības kontrole.

6. Piegādātāja saistības

6.1. Piegādātāja tiesības:
6.1.1. Līgumā noteiktajā laikā un apmērā saņemt atlīdzību par atbilstošu Līguma izpildi;
6.1.2. laicīgi saņemt no Iestādes un/ vai Pasūtītāja visu piegādes veikšanai nepieciešamo informāciju un dokumentus (ja tādi nepieciešami);
6.1.3. netraucēti piekļūt piegādes vietai;
6.1.4. citas tiesības, kas izriet no Līguma vai attiecīgajiem normatīvajiem aktiem.

6.2. Piegādātāja pienākumi:
6.2.1. nodrošināt kvalitatīvas malkas piegādi Līguma 3.1.punktā noteiktajā termiņā;
6.2.2. nodrošināt pakāpenisku malkas piegādi, atbilstoši Iestādes pieteiktajam malkas daudzumam uz Iestādes norādīto piegādes vietu;
6.2.3. informēt Iestādi par piegādes uzsākšanu, vismaz, 1 (vienu) darba dienu iepriekš;
6.2.4. sadarboties ar Pasūtītāju, Iestādi un to atbildīgajiem darbiniekiem;
6.2.5. neatbilstošas malkas piegādes gadījumā, mainīt to pret Līguma prasībām atbilstošu malku;
6.2.6. nodrošināt nepieciešamo dokumentu sagatavošanu un iesniegšanu;
6.2.7. savlaicīgi informēt Pasūtītāju un Iestādi par objektīviem apstākļiem, kas radušies un kavē saistību izpildi, saskaņojot tālāko rīcību;
6.2.8. rakstveidā saskaņot ar Pasūtītāju jebkuru piegādes procesā radušos nepieciešamo atkāpi no Līdzēju sākotnējās vienošanās;
6.2.9. pēc Pasūtītāja vai Iestādes pieprasījuma, nekavējoties sniegt informāciju par Līguma izpildes gaitu;
6.2.10. ievērot iepirkuma procedūrā iesniegtā piedāvājuma nosacījumus;
6.2.11. citi pienākumi, kas izriet no Līguma vai attiecīgajiem normatīvajiem aktiem.

6.3. Piegādātājs atbild par malkas piegādi, atbilstoši Līgumam un normatīvajiem aktiem:
6.3.1. [bookmark: _Hlk187225326]par Piegādātāja saistību nepienācīgu izpildi vai Līguma 3.1.punktā noteiktā termiņu kavējumu, Pasūtītājs aprēķina līgumsodu – 0,1 (nulle veseli viena desmitdaļa) % apmērā no pieteiktās malkas daudzuma izmaksām (bez PVN) par katras nepienācīgas izpildes/ kavējuma darba dienu, bet kopumā ne vairāk kā 10 (desmit) % no pieteiktās malkas daudzuma izmaksām (bez PVN); līgumsodu Piegādātājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) darba dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu vai rīkojas saskaņā ar Līguma 4.1.5.punktu; līgumsoda samaksa neatbrīvo Piegādātāju no turpmākās līgumsaistību izpildes un zaudējumu atlīdzināšanas, kas radušies tā vainas dēļ;
6.3.2. [bookmark: _Hlk187225376]par līgumsaistību neizpildi vispār, Pasūtītājs aprēķina līgumsodu – 500,00 EUR (pieci simti eiro, 0 centi), apmērā; līgumsodu Piegādātājs samaksā 30 (trīsdesmit) kalendāro dienu laikā pēc Pasūtītāja rakstiska pieprasījuma un strukturēta elektroniskā rēķina iesniegšanas vai nosūta motivētu atteikumu; šajā gadījumā Pasūtītājs, 5 (piecu) kalendāro dienu laikā pēc atteikuma saņemšanas, izskata Piegādātāja argumentus un paziņo par līgumsoda atsaukšanu/ apmēra izmaiņām vai atkārtoti – par līgumsoda piemērošanu; ja Pasūtītājs piemēro līgumsodu par līgumsaistību neizpildi vispār, tas Līguma 6.3.1.punktā norādīto līgumsodu nepiemēro;
6.3.3. apakšuzņēmēju saistībām, kā arī to pieļautajām kļūdām/ pārkāpumiem;
6.3.4. kaitējumu, kas Piegādātāja vainas dēļ, Līguma izpildes laikā, nodarīts Pasūtītājam, Iestādei un/ vai trešajām personām;
6.3.5. malkas kvalitāti.

7. Nodošanas-pieņemšanas kārtība

7.1. Pēc līgumsaistību pilnīgas izpildes, Līdzēji paraksta nodošanas-pieņemšanas aktu, atbilstoši Līguma 3.pielikumam, ko pielāgo pēc nepieciešamības. Līguma izpildi vispirms pieņem Iestāde, pēc tam – Pasūtītājs. Iestādei un Pasūtītājam nodošanas-pieņemšanas akta kopējais parakstīšanas laiks – 10 (desmit) darbdienu laikā no akta saņemšanas dienas Iestādē, ja izpilde ir atbilstoša Līguma un jomu regulējošo normatīvo aktu prasībām. Piegādātājs nav tiesīgs prasīt gala samaksu pirms nodošanas-pieņemšanas akta parakstīšanas.

8. [bookmark: _Hlk30929754]Izmaiņas līgumā, tā darbības izbeigšana

8.1. Ievērojot PIL 61.pantā noteikto attiecībā uz iepirkuma līguma grozījumu veikšanu, Līguma grozījumi ir pieļaujami, ja tie ir objektīvi nepieciešami un pamatoti, tie nemaina Līguma vispārējo raksturu (veidu un iepirkuma dokumentos noteikto mērķi) un atbilst kādam no turpmāk minētajiem gadījumiem:
8.1.1. grozījumi ir nebūtiski;
8.1.2. grozījumi ir būtiski un tiek izdarīti šādos gadījumos:
8.1.2.1. Pasūtītājam ir nepieciešamas izmaiņas piegādes daudzumos;
8.1.2.2. piegādes izpildi ir ietekmējuši būtiski atšķirīgi apstākļi no Līgumā paredzētajiem, kas nav radušies Piegādātāja vainas dēļ; Piegādātājs iesniedz paskaidrojumu un pierādījumus apstākļiem, kas būtiski ietekmējuši Pakalpojuma izpildi un nav radušies Piegādātāja vainas dēļ;
8.1.2.3. Līguma grozījumi ir nepieciešami tādu iemeslu dēļ, kurus Pasūtītājs iepriekš nevarēja paredzēt;
8.1.2.4. vairāk kā 14 (četrpadsmit) dienas ir iestājušies nelabvēlīgi meteoroloģiskie laika apstākļi, kas neļauj veikt piegādi;
8.1.2.5. piegādes izpildi ir kavējusi trešo personu darbība vai bezdarbība;
8.1.3. neatkarīgi no tā, vai Līguma grozījumi būtiski vai nebūtiski, Līguma grozījumu vērtība, ko noteic kā visu secīgi veikto grozījumu naudas vērtību summu, vienlaikus nesasniedz 10 (desmit) % no sākotnējās līgumcenas.

8.2. Līguma grozījumu veikšanas kārtība:
8.2.1. [bookmark: _Hlk125203934]jebkurām Līguma izmaiņām jābūt ar faktiem argumentētām un ar aprēķiniem pamatotām;
8.2.2. piegādes izpildi var pagarināt par laiku, kas atbilst periodam, kādā Līguma izpilde nebija iespējama no Piegādātāja neatkarīgu iemeslu dēļ; ja, vienlaikus, pastāv vairāki iemesli, kuri dod tiesības uz termiņa pagarināšanu, Piegādātājs nav tiesīgs atsaukties uz katru iemeslu atsevišķi, un piegādes izpildes termiņš var tikt pagarināts tikai uz vienu – garāko no tiem;
8.2.3. Piegādātājs iesniedz Pasūtītajam iesniegumu ar faktu izklāstu un argumentāciju par veicamo grozījumu nepieciešamību, pielikumā pievienojot grozījumu nepieciešamību pamatojošus/ pierādošus dokumentus, kā arī Līguma summas/ termiņa izmaiņu aprēķinu (ja attiecināms);
8.2.4. Pasūtītājs saskaņo tikai tādus Līguma grozījumus, kas ir objektīvi, pamatoti un samērīgi;
8.2.5. nelabvēlīgu meteoroloģisko laika apstākļu ilgstoša iestāšanās tiek pamata ar izdrukām no VSIA “Latvijas Vides, ģeoloģijas un meteoroloģijas centrs” tīmekļvietnes, kas pierāda ilgstošu nepiemērotu klimatisko apstākļu iestāšanos uz attiecīgo laika periodu;
8.2.6. Pasūtītājs izskata iesniegumu un noslēdz vienošanos saprātīgā termiņā, ņemot vērā iesniegumā minētā jautājuma risināšanas steidzamību, bet ne vēlāk kā 1 (viena) mēneša laikā no iesnieguma un visu pamatojošo dokumentu iesniegšanas, ja konstatē, ka Līguma grozījumi ir pieļaujami;
8.2.7. Piegādātājs nav tiesīgs prasīt Līguma 3.1.punktā noteiktā termiņa pagarinājumu pēc Līguma 3.1.puntā minētā termiņa;
8.2.8. iesniegums par Līguma izpildes termiņa pagarināšanu jāiesniedz ne vēlāk kā 4 (četras) dienas pirms Līguma 3.1.punktā noteiktā termiņa beigām; ja iesniegums par Līguma termiņa pagarināšanu iesniegts, kad atlikušas mazāk kā 4 (četras) dienas, Pasūtītājs Līgumu ir tiesīgs nepagarināt, pamatojoties uz to, ka iesniegums nav iesniegts laikus.

8.3. Līdzēji ir tiesīgi vienpusēji atkāpties no Līguma, brīdinot par to 10 (desmit) darba dienas iepriekš, ja kāds no Līdzējiem ilgstoši (vairāk kā 1 (vienu) mēnesi), bez objektīviem iemesliem, nepilda vai atkārtoti (vairāk kā vienu reizi) pārkāpj Līgumā norādītās saistības.

8.4. Pasūtītājs ir tiesīgas vienpusēji atkāpties no Līguma pirms termiņa, brīdinot par to ne mazāk kā 5 (piecas) darba dienas iepriekš, saskaņā ar Publisko iepirkumu likuma 64.pantu vai Starptautisko un Latvijas Republikas nacionālo sankciju likuma 11.1 panta piekto daļu.

9. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste

9.1. Piegādātājs nav tiesīgs bez saskaņošanas ar Pasūtītāju veikt iepirkuma procedūras piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt apakšuzņēmēja viedokli par nomaiņas iemesliem.

9.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
9.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
9.2.2. tiek nomainīts apakšuzņēmējs, uz kura iespējām iepirkuma procedūrā Piegādātāja balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta pirmajā daļā minētajiem pretendentu izslēgšanas iemesliem;
9.2.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000 (desmit tūkstoši) eiro, atbilst Publisko iepirkumu likuma 42.panta otrajā daļā minētajiem pretendentu izslēgšanas iemesliem;
9.2.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

9.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

9.4. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4.punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.

9.5. Pasūtītājs pieņem lēmumu atļaut vai atteikt Piegādātāja personāla/apakšuzņēmēju nomaiņu vai jaunu apakšuzņēmēju iesaistīšanu Līguma izpildē 5 (piecu) darbdienu laikā pēc tam, kad saņemta visa informācija un dokumenti, kas nepieciešami lēmuma pieņemšanai saskaņā ar PIL 62.panta noteikumiem.

9.6. Apakšuzņēmēju nomaiņas un/ vai jaunu apakšuzņēmēju piesaistes izvērtēšanai un saskaņošanai, Piegādātājs iesniedz:
9.6.1. iesniegumu (brīvā formā) par apakšuzņēmēju nomaiņas vai jaunu apakšuzņēmēju iesaistīšanas saskaņošanu;
9.6.2. iesniegumam pielikumā pievieno veidlapu “Pieteikums dalībai atklātā konkursā” (skat. iepirkuma nolikuma 2.pielikumu), kurā norāda:
· Piegādātāja nosaukumu, adresi, Reģ.Nr., kontaktpersonu;
· atbilstoši konkrētajam gadījumam, aizpilda veidlapas 5., 6. un/ vai 7.2.punktu.

10. Strīdu risināšanas kārtība

10.1. Jebkuras nesaskaņas, domstarpības vai strīdi tiek risināti savstarpēju sarunu ceļā, kas tiek attiecīgi protokolēts. Gadījumā, ja Līdzēji 30 (trīsdesmit) kalendāro dienu laikā nespēj vienoties, strīds risināms LR spēkā esošo normatīvo aktu noteiktajā kārtībā LR tiesā.

11. Personas datu aizsardzība

11.1. Ja Līguma, un ar to saistīto pienākumu izpildes gaitā, Līdzēju rīcībā nonāk informācija, kas saistīta ar konkrētām fiziskām personām (turpmāk – Personas dati), Līdzēji apņemas:
11.1.1. nodrošināt datu konfidencialitāti un datus izmantot tikai Līgumā noteikto pienākumu pildīšanai un mērķu sasniegšanai;
11.1.2. bez citu Līdzēju rakstiskas piekrišanas, šos datus trešajām personām izpaust tikai normatīvajos aktos noteiktajos gadījumos; jebkurā gadījumā, par Personas datu nodošanu trešajai personai Līdzēji informē cits citu.

11.2. Līdzēji informē cits citu par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Līdzējiem vairs nav tiesiska pamata apstrādāt šos datus. Līdzējs, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.

11.3. Pēc Līguma saistību izpildes, Pasūtītājs uzglabā Personas datus tikai normatīvajos aktos paredzēto laika periodu. Apstrādājot datus, Līdzējiem ir pienākums ievērot Latvijas Republikā spēkā esošo normatīvo aktu prasības. Līdzējiem nav tiesību nodot datus ārpus Eiropas Savienības un Eiropas Ekonomiskās zonas robežām.

12. Citi noteikumi

12.1. Līgums ar pielikumiem stājas spēkā ar tā parakstīšanas brīdi un ir spēkā līdz Līdzēju saistību pilnīgai izpildei.

12.2. Informācijas apmaiņa starp Līdzējiem var notikt gan mutvārdos, gan rakstveidā, saskaņā ar Līguma 12.3. un 12.4.punktā norādīto. Informācija, kas saistīta ar Līguma 8., 9. un 10.punktā norādītajiem jautājumiem, notiek tikai rakstveidā.

12.3. Sekmīgai Līguma izpildei, Pasūtītājs, Iestāde un Piegādātājs nozīmē par Līguma izpildi atbildīgās personas:
12.3.1. par Līguma izpildi atbildīgā persona no Pasūtītāja un Iestādes puses: Rugāju vidusskolas  Ēku un apsaimniekojamās teritorijas pārzinis Imants Briedis, mob.29450452;
12.3.2. [bookmark: _Hlk194793015]par Līguma izpildi atbildīgā persona no Piegādātāja puses: valdes priekšsēdētājs Andrejs Stanga, mob.29253039, e-pasts: hl1@apollo.lv .

12.4. Elektroniskai saziņai un jebkurai elektronisko dokumentu apritei:
12.4.1. ar Pasūtītāju:
12.4.1.1. juridiska persona izmanto oficiālo elektronisko adresi: _DEFAULT@ 90009115622 ;
12.4.1.2. fiziska persona izmanto oficiālo elektronisko adresi: _DEFAULT@ 90009115622 vai e-pasta adresi: dome@balvi.lv ;
12.4.2. ar Iestādi:
12.4.2.1. juridiska persona izmanto oficiālo e-adresi: _DEFAULT@ 40900021122 ;
12.4.2.2. fiziska persona izmanto oficiālo elektronisko adresi: _DEFAULT@ 40900021122 vai e-pasta adresi: rugajivsk@balvi.lv .

12.5. Visos citos jautājumos, ko neparedz Līguma noteikumi, Līdzēji vadās pēc Latvijas Republikas spēkā esošās likumdošanas.

13. Līdzēju rekvizīti un paraksti

	PASŪTĪTĀJS:
	PIEGĀDĀTĀJS:

	Balvu novada pašvaldība
	SIA “Holzwerke Lubāna” 

	Reģ.Nr.90009115622
	Reģ.Nr.40003230494

	Bērzpils iela 1A, Balvi, Balvu nov., LV-4501
	Parka iela 1, Lubāna, Madonas nov., LV-4830

	Banka: “Swedbank” AS
	Banka: “Swedbank” AS

	Kods: HABALV22
	Kods: HABALV22

	Konta Nr.: LV24HABA0551034380944 
	Konta Nr.: LV82HABA0001408038041

	
_______________________ /D.Tutiņa/

	
________________________ /A.Stanga/



	IESTĀDE:

	Rugāju vidusskola 

	Reģ.Nr.40900021122

	Kurmenes iela 87, Rugāji, Rugāju pag., Balvu nov., LV-4570

	
_______________________ /I.Arelkeviča/




Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
